ফেব্রুয়ারিতে ব্রিটিশ রয়্যাল ইনস্টিটিউটের পদক নেয়ার সময় হাদিদ বলেন, ‘নারী স্থপতিদের প্রথম হিসেবে নিজের অধিকার অর্জন করে নিতে পেরে আমি গর্বিত। বর্তমানে প্রতিষ্ঠিত নারী স্থপতির সংখ্যা আগের যেকোনো সময়ের তুলনায় অনেক বেশি। তার মানে এই নয়, নারীদের জন্য বিষয়টি অত্যন্ত সহজ হয়ে দাঁড়িয়েছে। এখনো নারীদের কোথাও কোথাও প্রচণ্ড বাধার সম্মুখীন হতে হয়। সাম্প্রতিক বছরগুলোয় পরিস্থিতি অনেকখানি বদলেছে এবং এ পরিবর্তন অব্যাহত থাকবে।’